Javni poziv za prijavu štete nastale uslijed prirodne nepogode od tuče na području Općine Bednja
I.
Pozivaju se oštećenici od prirodne nepogode - tuče za područje Općine Bednja da prijave štetu.
Prirodna nepogoda od tuče proglašena je Odlukom župana Varaždinske županije o proglašenju prirodne nepogode od tuče za Gradove: Lepoglava i Varaždin te Općina: Bednja, Donja Voća, Vinica, Petrijanec, Maruševec, Mali Bukovec, Veliki Bukovec i Sveti Đurđ (KLASA: 320-18/22-01/3, URBROJ: 2186-02/1-22-20 od 31. svibnja 2022.), zbog vremenskih nepogoda uzrokovanih tučom koje su na navedenom prostoru nanijele velike materijalne štete na poljoprivredi, građevinama i infrastrukturi dana 25.05.2022. godine.

II.
Šteta se prijavljuje putem Obrasca PN- prijava štete od prirodne nepogode.
Uz Obrazac PN, OBAVEZNO je dostaviti sljedeću dokumentaciju:
- ispunjeni obrazac Izjave
- presliku posjedovnog lista za prijavljenu oštećenu imovinu
- presliku Upisnika OPG-a
- broj tekućeg ili žiro računa prijavitelja na koji će se izvršiti isplata u slučaju  odobravanja štete.

III.
Kompletirane prijave štete podnose se u pravilu na službeni e-mail Općine Bednja info@bednja.hr ili osobnom dostavom u Jedinstveni upravni odjel Općine Bednja, Trg svete Marije 26  ili poštom na adresu: Općina Bednja, Trg svete Marije 26, 42253 Bednja.

IV.
Rok za prijavu štete je najkasnije do srijede, 15. lipnja 2022. godine.

V.
Upiti u vezi prijava štete primaju se radnim danom od 8 do 14 sati na telefon: 042/796-309 ili putem e-pošte: info@bednja.hr.

NAPOMENA:
U obrazac PN obavezno je za imovinu na kojoj je nastala šteta upisati sve brojeve katastarskih čestica po katastarskim općinama, zasijanu kulturu na svakoj od čestica i zasijanu površinu iskazanu u metrima kvadratnim, odnosno hektarima.
Podaci za dugogodišnje nasade (voćke) trebaju se iskazati u broju stabala ili trsova, a ne u hektarima.

OPĆINSKO POVJERENSTVO ZA PROCJENU ŠTETA
                                                               OD PRIRODNIH NEPOGODA
                                                            OPĆINE BEDNJA

